Vīna nozares nosaukuma produkta specifikācijas standarta grozījuma apstiprināšanas paziņojuma publikācija saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 286/04)

Šis paziņojums publicēts saskaņā ar Komisijas Deleģētās regulas (ES) 2019/33 17. panta 5. punktu (1).

STANDARTA GROZĪJUMA APSTIPRINĀŠANAS PAZIŅOJUMS

“Thermenregion”

Atsauces numurs: PDO-AT-A0229-AM01

Paziņojuma datums: 21.02.2020.

APSTIPRINĀTĀ GROZĪJUMA APRAKSTS UN IEMESLI

Apraksts un iemesli

Tā kā vīna dārzu reģistru tagad pārvalda ar integrēto administrācijas un kontroles sistēmu, maksimālā raža no hektāra jāpielāgo.

VIENOTAIS DOKUMENTS

1. Produkta Nosaukums

“Thermenregion”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna vai vīnu apraksts

Ar cilmes vietas nosaukumu “Thermenregion” var apzīmēt vīnu un kvalitatīvu dzirkstošo vīnu, tomēr uz kvalitatīvu dzirkstošo vīnu to attiecina tikai ļoti retos gadījumos. Sīkākas ziņas atrodamas produkta specifikācijā.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

5. Vīndarības metodes

a) Galvenās vīndarības metodes

Attiecīgi ierobežojumi vīnu ražošanā

Ražojot vīnu, kam piešķirts cilmes vietas nosaukums “Thermenregion”, atļauts izmantot visas vīndarības metodes, kuras saskaņā ar Regulu (ES) 2019/934 un (ES) 2019/935 atļauts izmantot ar aizsargātu cilmes vietas nosaukumu apzīmēta vīna ražošanā, izņemot apstrādi ar kālija sorbātu un dimetildikarbonātu. Vīna atskābināšanu var veikt saskaņā ar Regulu (ES) 2019/934 un (ES) 2019/935. Par iespējamo paskābināšanu lauksaimniecības, reģionu un tūrisma federālā ministre lemj atkarībā no laikapstākļiem veģetācijas periodā. Šādā gadījumā iespējamās paskābināšanas nosacījumus nosaka Regula (ES) 2019/934 un (ES) 2019/935.

Īpašās vīndarības metodes (to vidū bagātināšana) izriet no izraudzītās tradicionālās ražošanas metodes, un tās aprakstītas produkta specifikācijā.

b) Maksimālās ražas

10 000 kg vīnogu no hektāra

6. Noteiktais ģeogrāfiskais apgabals

Cilmes vietas nosaukuma “Thermenregion” ģeogrāfiskais apgabals aptver Vīnerneištates pilsētu, kā arī Bādenes, Mēdlingas, Neinkirhenes un Vīnerneištates politiskos apgabalus Lejasaustrijā.

7. Galvenā vīna vīnogu šķirne vai šķirnes

‘St. Laurent’

‘Blauer Burgunder’ – ‘Pinot Noir’

‘Rotgipfler’

8. Saiknes vai saikņu apraksts

Termenreģiona vīnkopības reģions sniedzas uz dienvidiem no Vīnes, pāri kalnu grēdai, kuras augstākā virsotne ir Aningers, līdz Bādenes dienvidiem. Šim vīnkopības reģionam raksturīgas smagas, smilšainas un mālainas, nereti akmeņainas, kaļķainas brūnzemju augsnes un kaļķainas grants augsnes. Šim apgabalam raksturīgas atšķirīgas vīna dārzu augsnes: smagās un dažreiz ļoti kaļķainās augsnes ziemeļrietumu nogāzēs ir ļoti labi piemērotas baltvīna ražošanai, jo īpaši vīniem, kas iegūti no klasiskajām Gumpoldskirhenes vīnogu šķirnēm ‘Zierfandler’, ‘Rotgipfler’ un ‘Neuburger’, tomēr ļoti interesantus vīnus var iegūt arī no apgabalā augušām ‘Weißburgunder’, ‘Chardonnay’ un ‘Traminer’ šķirnes vīnogām. Papildus nelielajiem sarkanvīna ražošanas apgabaliem Zosā un Bādfeslavā galvenais kvalitatīva sarkanvīna ražošanas apgabals ir Tatendorfas pašvaldība un apkārtējie vīnkopības ciemati ar mazauglīgām grants augsnēm. Vīnervalde pasargā Termenreģionu no aukstajiem ziemeļvējiem. Gada vidēja temperatūra ir gandrīz 10 °C, gada nokrišņu daudzums ir 650 mm, un saule spīd 1800 stundas gadā. Klimatam raksturīgas diezgan aukstas ziemas un sausas, karstas vasaras.

Termenreģiona vīnkopības apgabalam raksturīgi, ka ar vīna ražošanu nodarbojas ģimenēm piederošas vīnkopības saimniecības, kuras galvenokārt pārstrādā pašu audzētas vīnogas un bieži arī tieši pārdod vīnu no savām saimniecībām. Pastāv cieša saikne starp intensīvo tūrismu un vīna nozari. Papildus ģimenes uzņēmumiem ir arī dažas lielas saimniecības (vīndarītavas un vīndaru kooperatīvi).

Vīnkokus audzē gandrīz vienīgi augststumbra formā, izmantojot stiepļu rāmjus.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību akti.

Papildu nosacījuma veids:

atkāpe no prasības ražot noteiktajā ģeogrāfiskajā apgabalā.

Nosacījuma apraksts:

saskaņā ar Austrijas Vīna likumu vīnu var pārdot ar cilmes vietas nosaukumu “Thermenregion” tikai tad, ja tam ir oficiāls kvalitātes pārbaudes numurs (Staatliche Prüfnummer); šis noteikums neattiecas uz vīnu ar apzīmējumiem Sekt, Qualitätsschaumwein vai Hauersekt. Lai saņemtu kvalitātes pārbaudes numuru, jāveic analītiskas un organoleptiskas pārbaudes ikviena tāda vīna paraugam, ko paredzēts laist tirgū ar cilmes vietas nosaukumu “Thermenregion” (sistemātiska kontrole) (sk. produkta specifikāciju).

Saite uz produkta specifikāciju

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) OV L 9, 11.1.2019, 2. lpp.